തെന്നൂരില് സിപിഎം ബിജെപി സംഘര്ഷം നേമം: വെള്ളായണി ശാന്തിവിളയ്ക്ക് സമീപം തെന്നൂരില് സിപിഎം പ്രവര്ത്തകരും ബിജെപി പ്രവര്ത്തകരും തമ്മില് സംഘര്ഷം. സിപിഎം. ബ്രാഞ്ച് സമ്മേളനത്തോടനുബന്ധിച്ച് കെട്ടിയിരുന്ന കൊടികളും ബോര്ഡുകളും നശിപ്പിക്കുകയും സമ്മേളനം നടന്ന സിപിഎം പ്രവര്ത്തകന് ശിവദാസിന്റെ വീടിന് നേരെ ബിജെപി പ്രവര്ത്തകര് അക്രമം നടത്തുകയും ചെയ്തെന്നാണ് സിപിഎം പ്രവര്ത്തകരുടെ പരാതി. നേമം പോലീസിന്റെ നേതൃത്വത്തില് വന് പോലീസ് സന്നാഹം സ്ഥലത്ത് ക്യാമ്ബ് ചെയ്യുകയാണ്.ഉന്നത പോലീസ് ഉദ്യോഗസ്ഥരും സ്ഥലത്തെത്തി.സംഘര്ഷവുമായി ബന്ധപ്പെട്ട് ഏതാനും പേരെ നേമം പോലീസ് കസ്റ്റഡിയിലെടുത്തിട്ടുണ്ട്.